पुराना रूपबास भरत नगर में दो दिवसीय हरिकीर्तन दंगल शुरू
भरतनगर विकास समिति पुराना रूपबास की ओर से बुधवार को भरत नगर में दो दिवसीय हरिकीर्तन दंगल शुरू हुआ। पहले दिन सवाईमाधोपुर, करौली, दौसा अलवर के 10 ग्रुपों के 50 कलाकारों ने प्रस्तुति दी। दोपहर को शुरू हुआ कार्यक्रम शाम तक चला। रामकरण सैनी ग्रुप ने राजा हरीश चंद की कथा गाकर वाहवाही लूटी। कार्यक्रम में राधाकिशन भगत, रामराज सहित अन्य भजन मंडलियों ने लोक कथाओं नृत्यों की प्रस्तुति दी। कार्यक्रम के प्रारंभ में समिति की ओर से मुख्य अतिथि पूर्व केंद्रीय मंत्री जितेंद्र सिंह को 101 किलो के फूलों की माला पहनाकर तलवार भेंट कर स्वागत किया। कार्यक्रम की अध्यक्षता कांग्रेस जिलाध्यक्ष टीकाराम जूली ने की। विशिष्ट अतिथि नगर परिषद में प्रतिपक्ष नेता नरेंद्र मीणा थे। कार्यक्रम में मुख्य रूप से कांग्रेस के सोशल मीडिया प्रभारी दिनेश मीणा, अजीत यादव, नरेंद्र शर्मा, पीसीसी सदस्य डॉ. पुष्पा गुप्ता, नीलेश खंडेलवाल, राजू यादव, गोपालदास खटीक, पूर्व प्रधान गोपालदास खटीक, दीपेंद्र सैनी आदि उपस्थित थे। कार्यक्रम में समिति अध्यक्ष गीलाराम, विश्राम मीणा, मुरारीलाल मीणा, भरतलाल सहित अन्य पदाधिकारी गणमान्य नागरिकों ने भाग लिया। संचालन धनपाल मीणा ने किया।
अलवर. भरत नगर में आयोजित हरिकीर्तन दंगल अभिनंदन समारोह में लोककथा की प्रस्तुति देते कलाकार।
mai_Deva hin_Deva hin_Deva